शुक्लकृष्णे गती ह्येते...

श्लोकः 

शुक्लकृष्णे गती ह्येते जगतः शाश्वते मते ।
एकया यात्यनावृत्तिमन्ययावर्तते पुनः ॥ २६ ॥

अयं भगवद्गीतायाः अष्टमोऽध्यायस्य अक्षरब्रह्मयोगस्य  षड्विंसशतितमहः (२६) श्लोकः ।

पदच्छेदः
शुक्लकृष्णे गती हि एते जगतः शाश्वते मते एकया याति अनावृत्तिम् अन्यया आवर्तते पुनः ॥ २६ ॥

अन्वयः
एते हि शुक्लकृष्णे गती जगतः शाश्वते मते । एकया अनावृत्तिं याति अन्यया पुनः आवर्तते ।  	

 शब्दार्थः 
एते हि = इमे
शुक्लकृष्णे = शुक्ला कृष्णा चेति
गती = मार्गौ
जगतः = प्रपञ्चस्य
शाश्वते = नित्यौ
मते = अभीष्टौ
एकया = एकेन मार्गेण
अनावृत्तिम् = अनागमनम्
याति = गच्छति
अन्यया = अपरेण मार्गेण
पुनः = भूयः
आवर्तते = आवृत्तिं प्राप्नोति ।

 अर्थः 
एवं शुक्लः कृष्णः चेति द्वौ मार्गौ स्तः । तत्र शुक्लमार्गेण ये गच्छन्ति ते न पुनरायान्ति । कृष्णमार्गेण पुनः ये गच्छन्ति ते चन्द्रलोकं प्राप्य पुनरायान्ति ।

बाह्यसम्पर्कतन्तुः

 26
वर्गः:श्टब्स् संस्कृतसम्बद्धाः
वर्गः:श्रीमद्भगवद्गीतायाः श्लोकाः
वर्गः:सर्वे अपूर्णलेखाः
वर्गः:न प्राप्तः गीतासम्बद्धभाषानुबन्धः
वर्गः:सर्वे न प्राप्ताः भाषानुबन्धाः

 सम्बद्धाः लेखाः 

 संस्कृतम्
 श्रीमद्भगवद्गीता
 शङ्कराचार्यः
 रामानुजाचार्यः